**Pápakörnyéki Önkormányzatok**

**Feladatellátó Társulás**

**Elnökétől**

**8564 Ugod, Kossuth u. 32.**

**Pápakörnyéki Önkormányzatok Feladatellátó Társulás**

**Tag Önkormányzata**

**Polgármestere**

**részére**

**Székhelyén**

**Tisztelt Polgármester Asszony/Úr!**

Mellékelten megküldöm a Pápakörnyéki Önkormányzatok Feladatellátó Társulás Társulási Megállapodásának módosítását, valamint azt egységes szerkezetben.

A Társulási Megállapodás módosítására Csehbánya, Farkasgyepű és Városlőd Község Önkormányzata által a jogszabály által előírt határidőben meghozott, házi segítségnyújtás, család és gyermekjóléti szolgálat és belső ellenőrzés feladatellátást érintő döntése miatt kerül sor.

Az Önkormányzatok határozata az előterjesztés melléklete.

1. A Társulási Megállapodás 1. pont szerinti módosítására azért van szükség mivel Csehbánya és Városlőd Község Önkormányzata döntésével és a Társulási Megállapodás valamennyi Tag Önkormányzat jóváhagyásával a Társulás Tagja lesz. A melléklet ezt vezeti át.

2. A Társulási Megállapodás 1/a pontja a Társulás tagjainak képviselőjét rögzíti. Csehbánya és Városlőd községek polgármesterei nevével egészült ki a melléklet.

3. A Társulási Megállapodás 2. melléklet 1. pontjának módosítására azért van szükség, mivel Városlőd Község Önkormányzata, mint székhely önkormányzat, valamint Csehbánya és Farkasgyepű Község Önkormányzata úgy határozott, hogy 2023. január 1-től a család és gyermekjóléti szolgáltatások feladatot a Pápakörnyéki Önkormányzatok Feladatellátó Társulása keretében kívánja ellátni.

4. A Társulási Megállapodás 2. melléklet 2. pontjának módosítására azért van szükség mivel Csehbánya és Városlőd Község Önkormányzata úgy határozott, hogy 2023. január 1-től a házi segítségnyújtást a Pápakörnyéki Önkormányzatok Feladatellátó Társulása keretében kívánja ellátni

5. A Társulási Megállapodás 2. melléklet 4. pontjának módosítására azért van szükség mivel Csehbánya és Városlőd Község Önkormányzata úgy határozott, hogy 2023. január 1-től a belső ellenőrzést a Pápakörnyéki Önkormányzatok Feladatellátó Társulása keretében kívánja ellátni

**Kérem, hogy a Képviselő-testület az előterjesztést 2022. november 30-ig szíveskedjék megtárgyalni, a határozati javaslat szerint a Társulási Megállapodás módosítását és azt egységes szerkezetben jóváhagyni.**

**....... Község Önkormányzat Képviselő-testülete**

**…/2022. (…..) határozata**

…..Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 24. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: Azonnal

Felelős: Polgármester

Ugod, 2022. 10. 11.

**Üdvözlettel:**

**Vörös Tibor**

**elnök**