**KUP KÖZSÉG ÖNKORMÁNYZAT**

**KÉPVISELŐ-TESTÜLETE**

**8595 Kup Fő utca 76.**

***Szám***: Pk 76-12/2022.

**Jegyzőkönyv**

***Készült*** Kup Község Önkormányzat képviselő-testületének 2022. november 16-án 18.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő

Nagy Miklós képviselő

Lakosság részéről érdeklődő nem volt.

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Varga Imre polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. 1.) Pápakörnyéki Önkormányzatok Feladatellátó Társulás Társulási Megállapodás módosítása
2. 2.) Vegyes ügyek

A képviselők elfogadták a napirendet.

**Napirend tárgyalása**

**1.) Pápakörnyéki Önkormányzatok Feladatellátó Társulás Társulási Megállapodás módosítása**

**Előadó: Varga Imre polgármester**

**Varga Imre polgármester** megállapította, hogy a napirend anyagát a képviselők a meghívóval együtt kézhez kapták. (jkv. 3. melléklete) Kérte a véleményeket, javasolta az elfogadást.

A képviselők a javaslattal egyetértettek, hozzászólás nem volt.

Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**39/2022. (XI.16.) KT határozat**

Kup Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 24. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

**Határidő:** azonnal

**Felelős:** Polgármester

**2.) Vegyes ügyek**

A napirend keretében Varga Imre polgármester ismertette az MVM levelét az energiaárakról. Mivel az ajánlat összege nem ismert, próbálnak mástól is ajánlatot kérni, hogy a legkedvezőbb árat választhassák. 2022. december 31-ig a végső menedékes státuszban vannak, az árak adottak.

Tájékoztatta továbbá a képviselőket, hogy a Fő utca 76. sz. alatti épület (polgármesteri hivatal, orvosi rendelő és óvoda) épületének energiaköltsége jelenleg magas, mivel kizárólag gázzal tudnak fűteni. Ezért javasolta, hogy a gázfűtést váltsák ki fatüzelésű kazánra. Tüzifával rendelkezik az önkormányzat, ezáltal a fűtési költségek jelentősen csökkennének. Már érdeklődött kivitelező után, a napokban érkezik, felméri a lehetőséget és ha elkészül a költségvetés, annak összegét fedezni tudják, az engedélyezést követően a kivitelezés is megkezdődhet.

Más tárgy, bejelentés nem volt, a képviselő-testület nyilvános ülését a polgármester 18.30 órakor bezárta, zárt ülésen folytatták a munkát.

K.m.f.

Varga Imre Kissné Szántó Mária

polgármester jegyző